als_Latn dik_Latn sag_Latn
Mesi pa limite. Në Gjermani, në 27 shtator 2006, kishte shënuar golin e tij të parë europian larg nga Kamp Nou, në Bremen kundër Verderit. Pesë vite e gjysëm më pas, në Bayer Arena kundër Leverkusenit, Leo Mesi, ka krijuar të tjera perla unike për ‘Messiteca’, galleria e perlave të tij. Eshtë kthyer të shënojë përsëri dhe të dominojë fushën, pas një periudhe pushimi me një 1 gol në 6 ndeshjet e fundit, që nuk kishte ndodhur nga prilli vitit 2010.
Goli numër 218
Në Leverkusen, Lionel Mesi ka kryer një tjetër hap drejt historisë, e mbushur me gola, asiste dhe numra të çmendur. Ajo fitore 3-1 dhe goli i tretë, i kërkuar dhe i marrë duke i rezistuar përballjes me gjigantin gjerman, Reinartz, që nga mesfusha, është goli numër 218 i Mesit me fanellën e Barcelonës, vetëm 17 gola larg nga vendi i parë absolut në historinë e klubit, që mbahet nga Cesar Rodriguez. Argjentinasi, herët a vonë, do ta kalojë në një kohë më të vogël se mbajtësi rekordit (7 vite për argjentinasin dhe 13 për vendin e parë aktual) dhe në një futboll shumë më të fortë dhe kompetitiv se ai i viteve ’40-’50, në të cilin luante dhe shënonte Cesar Rodriguez.
Golat sezonalë
Por fakti që të bën më shumë të besosh se me Mesin, braktiset realiteti dhe kalohet në stratosferë, ka të bëjë me golat sezonalë të shënuar. Ai në Leverkusen është i 37 në 39 ndeshje, me vetëm 4 penallti të shënuar. E konfirmuar në këtë mënyrë, mesatarja e frikshme praktikisht prej 1 goli në ndeshje siç ka ndodhur në sezonin e shkuar, që e ka dërguar të fitojë Topin e Artë për herë të tretë radhazi. Sezoni 2010-2011 është mbyllur me 53 gola në 55 ndeshje, Mesi vazhdon të udhëtojë në këto ritme, edhe se në sezonin e shkuar, pas 39 ndeshjesh, kishte shënuar plot 43 gola, 6 më shumë sesa sot. Përralla, kështu pra, vazhdon me goditje klasi alla Maradona siç ishte asisti i golit të parë të shënuar nga Sanchez, që ka kujtuar asistin e Maradonës për Burruchagan në finalen e Botërorit 1986, ku kanë fituar 3-2 ndaj Gjermanisë, dhe legjenda të kaluar me një natyrshmëri impresionuese në klasifikimin e të gjithë kohërave. Goli i shënuar në Leverkusen i ka dhënë mundësi Leo Mesit të parakalojë Raul dhe Shevçenko në klasifikimin e golave të shënuar në ndeshjet me eliminim direkt në Champions Ligë: argjentinasi është në kuotën e 19 golave, kundër 18 të ish-sulmuesve të Real Madrid dhe Milanit. Jo vetëm: tani Mesi është edhe amerikano-latini me më shumë gola në Champions Ligë, 45, një më shumë se peruani Klaudio Pizarro. Me një Mesi në të tilla nivele, Pep Guardiola ka rigjetur qetësinë dhe besimin e humbur pas humbjes me Osasumën në La Liga dhe i jep mundësi të punojë më shumë në lidhje me fazën mbrojtëse të ekipit të tij, që është akoma për t’u përmirësuar: 4 golat e pësuar në 22 ndeshjet e mëparshme, 13 në 12 ndeshjet e fundit. Por, Barcelona është rinisur dhe Champions Liga e dytë radhazi është aty duke e pritur, në Alianz Arena në muajin maj. Mynih në Bavari pas Leverkusenit dhe Bremenit, përsëri Gjermani, tokë ku janë shënuar arritje të mëdha nga Mesi për të përfishirë në galerinë e tij personale.
Sherr tek Leverkusen për fanelën e Mesit
Ndeshja e Ligës së Kampioneve dhe Bajer Leverkusen dhe Barcelonës ka shënuar një episod vërtet të cuditshëm. Në pushimin e ndeshjes dy futbollistë të skuadrës gjermane Mikal Kadlec dhe Manuel Fridrih u përfshinë në një zënkë mes tyre për të shkëmbyer fanelën me Lionel Mesin në fundin e ndeshjes ku i fituar doli pikërisht Kadlec. Ky episod shkaktoi zemërim të madh në median gjermane sipas së cilës, Kadlec dhe Fridrih duhej të ishin shqetësuar më shumë për golat e Sancez sesa për fanelën e Mesit. Reagoi për këtë episod edhe drejtori sportiv i Leverkusen, Rudi Fëler i cili u tregua shumë i ashpër kundrejt të dy futbollistëve. ‘Ju garantoj që fanela e Lionel Mesit për të cilën u grindën 2 lojtarë do të shitet në ankand për qëllime bamirësie. Ajo që bëri Kadlec e Fridrih ishte e tepërt. Nuk kam folur ende me ta, por do ta bëj shumë shpejt”, deklaroi Fëler për të përditshmen Bild. Ndeshja e kthimit mes Barcelonës dhe Bajer Leverkusen do të luhet në 7 mars në Kamp Nou.
Junajtid dhe Juventusi kërkojnë Mario Gëtze
Agjenti i futbollistit Mario Gëtze, Dirk Hebel, pretendon se disa prej klubeve kryesore të Evropës po ndjekin nga afër mesfushorin sulmues, i cili nuk është aktivizuar te Dortmund që nga 11 dhjetori për shkak të një dëmtimi në ijë. Hebel bëri të ditur se Junajtid dhe Juventus janë dy skuadra të cilat kanë qenë në kontakt me Gëtze por insiston se klubi nga Bundesliga nuk do të lëshojë lojtarin për më pak se 40 milionë euro. “Unë mendoj se të gjitha klubet në Evropë janë të interesuara për Marion”. “Unë mund të konfirmoj që unë kam pasur kontakte me Juventusin dhe Mançester Junajtid, por jo vetëm me ata”. “Unë nuk e di nëse ai do të largohet në fund të sezonit, ju duhet të pyesni zyrtarët e Borusias. Por unë mendoj se ata nuk do të lëshojnë lojtarin, vetëm nëse arrin ndonjë ofertë në vlerë 40 milionë euro. Në Dortmund ai është ende i lumtur”, tregoi Hebel. Spekulimet për shitjen e Gëtze filluan që në momentin kur Borusia Dortmund konfirmoi se kishte blerë Marko Reus, talentin e Mynshengladbah.
Man. United, Ferguson sheh Giggs si “trashëgimtar”
Trajneri i Manchester United, Alex Ferguson nuk i lë asgjë rastësisë. Edhe pse ka 25 vjet në stolin e “Djajve të kuq”, ai një ditë do të tërhiqet, por ka menduar gjatë edhe për këtë problem. Sipas mediave britanike, skocezi ka vendosur t’ia besojë trashëgiminë e tij futbollistit uellsian, Ryan Giggs, i cili mbush 39-vjeç sezonin e ardhshëm. Kohët e fundit, Giggs refuzoi ofertën e Federatës së Uellsit për të zenë vendin e të vetëvrarit Gary Speed. Pas pak kohësh, uellsiani do të thyejë edhe barrierën e 900 ndeshjeve me Manchester United. Emra të tjerë të mundshëm për të pasuar Ferguson janë edhe Jose Mourinho e Pep Guardiola
Berlusconi: Do të kthehem në krye të Milanit
Silvio Berlusconi do të jetë sërish presidenti i Milanit. Është vetë ish-kryeministri italian që e deklaroi një gjë të tillë menjëherë pas përfundimit të ndeshjes së Ligës së Kampioneve mes Milanit dhe Arsenalit e fituar 4-0 nga kuqezinjtë. “Vajza ime po më shtyn gjithnjë e më shumë në marrjen e presidencës së Milanit dhe një kërkesë e tillë nuk mund të refuzohet-tha Berlusconi.- Shpresoj që tifozët të më duan akoma. Në fillim isha si babai i futbollistëve, por tani më duket se do të jem gjyshi i tyre” Më pas Berlusconi, pasi thuri elozhe për lojën e skuadrës së tij ndaj Arsenalit, shtoi se dëshiron që Milani të luajë në finalen e Ligës së Kampioneve ndaj Barcelonës. “Reali i Madridit dhe Barcelona, janë skuadra që praktikojnë një lojë fantastike,-vijoi Berluskoni,- pavarësisht nga situata që është në Ligën Spanjolle unë preferoj një ndeshje me Barcelonën sesa me Realin”.
Deklarata
Silvio Berluskoni ka përshëndetur fitoren e skuadrës së Milanit 4-0 ndaj Arsenalit në Ligën e Kampionëve. Kampionët në fuqi të Serie A morën një fitore të rehatshme në “San Siro”, e cili me sa duket i jep Milanit të drejtën të mendoj për çerekfinalet dhe ish-Kryeministri italian nuk mund të fshehë gëzimin e tij për rezultatin pas ndeshjes. “Duhet tu jesh i lumtur kur fiton në mënyrë aq bindëse”, ka thënë Berluskoni për “Sky Sport Italia”. “Ishte një shfaqje e madhe me plot gjëra të bukura, me meritën e të gjithëve”. Ai ndërkohë zbuloi se ai nuk ishte i etur për sjellë sulmuesin e Mançester Siti, Karlos Tevez në klub, pavarësisht se Adriano Galiani kishte arritur marrëveshje me të, duke pretenduar se trajneri Masimiliano Alegri ka opsione të mjaftueshme në sulm. “Unë kurrë nuk bëra thirrje për ardhjen e Tevez. Ne kemi El Sharaui dhe po ashtu morëm edhe Maksi Lopez nga Katania, i cili është një qendër-sulmues i vërtetë dhe luftarak”. 75-vjeçari përfundoi duke shprehur admirimin e tij për kampionët aktual evropianë të Barcelonës, para se të dërgoj një paralajmërim për rivalin e kampionatit, Juventusin, për të cilin ai mendon se është inferior ndaj Milanit. “Më pëlqen loja e shfaqur nga Barcelona. Unë preferoj Barcelonën para Real Madridit, edhe pse këto të fundi kryesojnë La Liga. Si ekip, ne jemi superiore ndaj Juventusit”, u mburr Berluskoni.
Mediat angleze “masakrojnë” Arsenalin
Arsene Wenger e quajti një paraqitje shokuese ndeshjen e Arsenalit me Milanin, por mediat angleze nuk kursejnë askënd nga topçinjtë. “Turpërim”, të “turpëruar”, janë termat më të përdorur nga shtypi anglez për humbjen 4-0. “Të shkatërruar, Ëenger qan” shkruan “Daily Mail” ndërsa “Mirror” shkon më tej duke shkruar “Masakër në Milano” e duke e vlerësuar si shokuese provën e “gunners”. Prestigjozja “The Sun” ashtu si “Times” e hapin faqen sportive me titullin “Turpërim” duke shkruar se si Arsenali u çarmatos në çdo repart nga skuadra e Allegrit. Të gjitha gazetat sportive në Angli theksojnë faktin se Arsenali duhet të harrojë ëndrrat për një triumf në Champions League që do të shpëtonte sezonin e skuadrës duke i bërë thirrje francezit Ëenger të përqendrohet në vendin e 4 në Premiership, që do të thotë kualifikim për sezonin tjetër te Champions League, sepse këtë edicion ndeshjet e fazës tjetër duhet t’i shikojë nga televizori.
als_Latn als_Latn als_Latn als_Latn als_Latn als_Latn als_Latn als_Latn als_Latn ind_Latn als_Latn als_Latn als_Latn als_Latn als_Latn als_Latn als_Latn